Gmejna a ratarski zawod stej zhromadnje na dobro wobydlerjow škitne naprawy zwoprawdźiłoj.
Róžant (SN/JK). Sylne zliwki loni kaž tež lětsa zaso wjedźechu na ležownosćach w delnim dźělu Róžanta stajnje znowa k škodam wulkeje wody dla. Přičina bě, zo njemóžeše woda spadkow w hrjebi do směra na Smjerdźacu a Łazk spěšnje dosć wotběžeć a tak dźěle ležownosćow zapławi abo kanalizaciju zatyka. Wina na tym běchu roły pod mostom, kotryž wužiwaja tež sobudźěłaćerjo Róžeńčanskeho ratarskeho zawoda Sorabia, zo móhli na pola jěć. Roły pod mostom běchu přemałe a zdźěla zatykane, tak zo njemóžeše wulke mnóstwo wody pod mostom přeběžeć a susodne ležownosće zapławi.
slv_Latn szl_Latn